钦定古今图书集成/明伦汇编/官常典/第615卷 > 陈希亮
## 钦定古今图书集成/明伦汇编/官常典/第615卷 > 陈希亮

按《宋史》本传：“希亮，字公弼，眉州人。知凤翔仓粟支十
二年，主者以腐败为忧。岁饥，希亮发十二万石贷民。
有司惧为擅发，希亮身任之。是秋大熟，以新易旧，官
民皆便于阗。使者入朝，过秦州，经略使以客礼享之。
使者骄甚，留月馀，坏传舍什器，纵其徒入市掠饮食，
民户皆昼开。希亮闻之曰：‘吾尝主契丹使，得其情，使’”
者初不敢暴横，皆译者教之：“吾痛绳以法。”译者惧其
使，不敢动矣，况此小国乎！乃使教练使持符告译者
曰：“入吾境，有秋毫不如法，吾且斩，若取军令状以还。”
使者至，罗拜庭下，希亮命坐两廊饮食之。护出其境，
无一人哗者。英宗即位，迁太常少卿。